cyanic-selkie/wikianc huggingface dataset:
Sekstant
Bou van 'n sekstant
Tradisionele sekstante het 'n halwe horisonspieël. Dit verdeel die sigveld in twee dele. Aan die een kant kan 'n mens die horison sien; aan die ander kant kan 'n mens die hemelliggaam waarneem. Die voordeel van hierdie soort sekstant is dat beidie die horison en hemelliggaam helder en duidelik sigbaar is. Dit bied heelwat voordele in die nag en in mistige weer, wanneer die horison moeilik waarneembaar is.
Heel-horison sekstante gebruik 'n half gesilwerde horisonspieël om 'n volle uitsig oor die horison te verskaf. Dit maak dit maklik om te sien wanneer die onderste deel van die hemelliggaam die horison raak. Aangesien die son en die maan dikwels gebruik word en mistigheid in die afwesigheid van oortrokke eer seldsaam is, is die lae lig voordele van die halwe horisonspieël selde in die praktyk belangrik.
In beide soorte kan groter spieëls 'n groter sigveld lewer en dit makliker maak om die hemelliggaam op te spoor. Moderne sekstante het gewoonlik 5 cm or groter spieëls, terwyl die 19de eeuse sekstante selde spieëls van groter as 2.5 cm gehad het. Die grootste rede hiervoor is dat die koste verbonde aan die vervaardiging van groot plat hoë presisie spieëls deesdae heelwat laer is.
'n Kunsmatige horison is nuttig wanneer die horison nie sigbaar is nie. Professionele sekstante het 'n kunsmatige horison hegstuk wat aangeheg kan word in die plek van die horisonspieël samestelling. 'n Kunsmatige horison bestaan gewoonlik uit 'n spieël wat 'n vloeistof gevulde buisie met 'n borrel in weerspieël. Die meeste sekstante het ook filters wat gebruik word wanneer die son besigtig word of om die effek van wasigheid te verminder.
Die meeste sekstante het 'n enkellens teleskoop van 1 tot 3 maal vergroting vir besigtiging. Baie gebruikers verkies 'n eenvoudige sigbuis wat 'n wyer en helder sigveld verleen en makliker is om snags te gebruik. Sommige navigators bring 'n ligversterkende teleskoop aan om die horison op maanlose nagte makliker sigbaar te maak. Ander weer verkies die gebruik van 'n beligte kunsmatige horison.
Professionele sekstante gebruik 'n stopmeganisme op die gradeboog en 'n wurmwiel om verstellings te doen tot op die naaste minuut, oftewel 1/60ste van 'n graad. Die meeste sekstante sluit ook 'n vernier op die wurmwiel in wat dit moontlik maak om die hoek tot die naaste 0.2 minute af te lees. Aangesien 'n 1 minuut fout ongeveer 'n seemyl is, is die beste moontlike akkuraatheid wat verkry kan word ongeveer 0.1 seemyl. Dit is ongeveer 200 meter. Op die oop see is 'n resultaat wat akkurater is as 'n paar seemyl aanvaarbaar aangesien dit gewoonlik binne sigafstand is.
'n Verandering in temperatuur kan die gradeboog se dimensies beïnvloed en onakkuraathede teweeg bring. Baie navigators koop gewoonlik weerbestande tasse om hulle sekstant in te bewaar sodat die sekstant buite die kajuit gestoor kan word en die gradeboog se temperatuur dieselfde is as die temperatuur buite. Maatreëls word dikwels ook getref in die keuse van die materiale van sommige sekstante om die termiese uitsetting van die gradeboog so laag as moontlik te hou.
Na 'n meting geneem is kan 'n mens jou ligging vasstel deur van verskeie wiskundige metodes gebruik te maak.
Victoria Principal
Victoria Principal (gebore 3 Januarie 1950) is 'n Amerikaanse aktrise en vervaardiger. Sy is bekend vir haar rolle in die rolprente The Life and Times of Judge Roy Bean (1972), Earthquake (1974), en Vigilante Force (1976), en in die televisiereeks Dallas (1978).
Chelonaplysilla violacea
Chelonaplysilla violacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chelonaplysilla en tot die familie Darwinellidae. Die wetenskaplike naam van die spesie is die eerste keer geldig gepubliseer in 1883 deur Lendenfeld.
Fonthill Abbey
Fonthill Abbey was 'n groot herehuis in die Neogotiese styl wat die eksentrieke skrywer William Thomas Beckford (1760−1844) omstreeks 1800 vir homself naby Fonthill Gifford in die Engelse graafskap Wiltshire laat bou het. Die argitek was James Wyatt.
Die merkwaardigste kenmerk van Fonthill Abbey was die hoë toring wat weens ontwerps-, bou- en materiaalfoute verskeie kere ineengestort het en van die herehuis 'n berugte voorbeeld van argitektoniese megalomanie en gebrek aan tegniese kennis gemaak het. Daar word aangeneem dat Beckford sy eie roman Vathek, wat in 1786 gepubliseer is en waarin 'n kalief 'n poging onderneem om die hoogste toring ter wêreld op te rig om 'n uitsig oor alle lande te kry, as voorbeeld vir sy projek gebruik het. Die herehuis is intussen grotendeels afgebreek.
Gaston Briart
Gaston Briart was 'n Belgiese geoloog en mynbouingenieur wat rotsformasies in die Prince Leopold-myn in Kipushi, Katanga, Demokratiese Republiek van die Kongo bewerk en bestudeer het. Die mineraal briartiet, wat in 1965 in Kipushi ontdek is, is tot sy eer vernoem.
Fonthill Abbey
Ineenstorting
Beckford se obsessie om Fonthill Abbey ten alle koste in die kortste moontlike tyd te voltooi het, saam met sy ambisie om die toring so hoog moontlik te bou en Wyatt se gebruik van sogenaamde compo-cement as boumateriaal ('n mengsel van hout en sement), daartoe gelei dat die herehuis se strukturele integriteit ver onder die aanvaarbare standaarde was. Tydens 'n hewige storm het die toring in Desember 1825 ineengestort waarby ook die herehuis se westelike vleuel swaar skade gely het.
Omstreeks 1845 is Fonthill Abbey se bouval gesloop. Net 'n klein gedeelte van die noordvleuel met twee verdiepings en 'n toring met vier verdiepings het bewaar gebly. Sedert 1966 word dit as 'n nasionale monument berskerm (Grade II*). Boumateriaal soos stene en vensters is hergebruik vir die oprigting van nuwe geboue in die nabygeleë Tisbury.
Robert Webb
Robert Webb (gebore 29 September 1972) is 'n Engelse akteur, skrywer, en vervaardiger. Hy is bekend vir sy rolle in die rolprent Confetti (2006) en in die televisiereekse Peep Show (2003), That Mitchell and Webb Look (2006), en Back (2017).
Harry von Zell
Harry von Zell (11 Julie 1906 – 21 November 1981) was 'n Amerikaanse akteur en skrywer. Hy was bekend vir sy rolle in die rolprent How DOooo You Do (1945) en in die televisiereeks The George Burns and Gracie Allen Show (1950).
Hypseleotris
Hypseleotris is 'n genus van visse wat aan die familie Eleotridae behoort. Hierdie genus het vyftien spesies en een kom in Suider-Afrika voor. Die meeste slapers is bodem bewoners maar hierdie genus is nie.
Spesie
Die spesie wat hoort tot die genus en voorkom in Suider-Afrika:
Kwantumchromodinamika
In teoretiese fisika is kwantumchromodinamika (KCD) ’n teorie van die sterk wisselwerking tussen kwarke en gluone, die elementêre deeltjies waaruit saamgestelde hadrone soos die proton, neutron en pion bestaan. KCD is ’n soort kwantumveldteorie wat ’n nieabelse ykteorie genoem word, met simmetriegroep SU(3). Die KCD-analoog van elektriese lading is ’n eienskap wat "kleur" genoem word. Gluone is die kragdraer van die teorie, soos wat fotone is vir die elektromagnetiese krag in kwantumelektrodinamika. Die teorie is ’n belangrike deel van die Standaardmodel van deeltjiefisika.
KCD openbaar twee hoofeienskappe:
Kathy Brier
Kathy Brier (gebore 10 Maart 1975) is 'n Amerikaanse aktrise. Sy is bekend vir haar rolle in die televisiereekse One Life to Live (1968), Law & Order: Special Victims Unit (1999), Law & Order: Criminal Intent (2001), en Boardwalk Empire (2010).
Johannes Jacobus Poortman
Biografie
Poortman studeer in die filosofie en sielkunde aan die Rijksuniversiteit Groningen onder Gerard Heymans, waar hy in 1919 gradueer. Verder studeer hy in Hamburg, Genève en aan die Sorbonne Universiteit in Parys. Sy doktoraat in die Lettere en Wysbegeerte behaal hy aan die Gemeente Universiteit Amsterdam met sy proefskrift Ochêma, Geschiedenis en zin van het Hylisch Pluralisme, wat hy in die publiek verdedig op 30 November 1954.
Poortman was lid van die Teosofiese Vereniging en betrokke by die oprigting van die Teosofiese Wêrelduniversiteit. Vanweë 'n Koninklike Besluit word die leerstoel in die "Metafisika van die Gees van die Teosofie" aan die Stigting Proklos toevertrou en word Poortman in 1966 benoemd as die eerste buitengewone hoogleraar om hierdie leerstoel te beklee aan die Rijksuniversiteit Leiden.
Hy formuleer die idee van 'n "hyliese pluraliteit" of 'n pluraliteit van materie, 'n model van die heelal waarin die wetenskap en metafisika nie meer weersprekend is nie. Hierdie visie word verduidelik in sy vierdelige werk, Vehicles of Consciousness.
Poortman se kategorieë
Poortman identifiseer ses verskillende metafiesiese sienings van die wêreld wat hy in kategorieë van Alpha tot Zeta ingedeel het.
5 Januarie
5 Januarie is die vyfde dag van die jaar in die Gregoriaanse kalender. Daar volg nog 360 dae in die res van die jaar (361 in skrikkeljare).
Chelotropella
Chelotropella is 'n genus van sponsdiere uit die klas van die Demospongiae (gewone sponse).
Vlag van die Bahamas
Simboliek
Die (swart) driehoek simboliseer die eenheid van die mense van die Bahamas in hul vasberadenheid om die hulpbronne van land en see te ontwikkel. Die kleur van die driehoek verteenwoordig die 300 000 inwoners van die Bahamas wat veral van Afrika afkomstig is.
Ontwerp
Die swart driehoek neem die totale wydte van die vlag in en dit is ’n gelyksydige driehoek.
Pous Johannes XXI
Johannes XXI was die 187ste pous van die Rooms-Katolieke Kerk van 1276 tot 1277.
Ferruccio Zambonini
Ferruccio Zambonini (17 Desember 1880 – 12 Januarie 1932) was 'n Italiaanse mineraloog en geoloog. Die meeste van sy werk is gedoen op die geologie en mineralogie van die vulkaan Mount Vesuvius.
Pous Johannes XXI
Biografie
Pous Johannes XXI is gebore as Pedro Julião (in Latyn Petrus Iulianus) of Pedro Hispano of Petrus Hispanus ongeveer in 1215 in Lissabon, Portugal. Hy is die seun van 'n dokter Julião Rebelo en sy vrou Teresa Gil. Tot op hede is hy die enigste pous van Portugese afkoms, hoewel Pous Damasus I as Portugees beskou kan word omdat hy gebore is in 'n gebied wat deesdae in Portugal is. Pous Paulus IV het wel 'n Portugese grootmoeder aan moederskant gehad. Pedro begin sy studies aan die biskoplike skool by die katedraal van Lissabon en later aan die Universiteit van Parys (ander bronne gee Montpellier). Hy studeer medisyne, teologie, logika, natuurkunde en metafisika. Tussen 1245 en 1250 het hy bekend geraak as Pedro Hispano omdat hy van Hispania (die Iberiese Skiereiland) gekom het. Hy doseer geeeskunde aan die Universiteit van Sienna, waar hy sy boek "Summulae Logicales" (klein logiese somme) 'n teksboek met dertien dele oor die logika van Aristoteles wat nog vir 300 jaar gebruik sal word, skryf. By sy terugkeer na Portugal word hy raadgewer van koning Alfonso III en in 1273 aartsbiskop van Braga en kardinaal-biskop van Tusculum. Op 8 September 1276 volg Pedro Pous Adrianus V op as Pous Johannes XXI en regeer tot sy dood op 20 Mei 1277. Hy word opgevolg deur Pous Nicolaas III. Let op dat die voorafgaande pous met die naam Johannes Pous Johannes XIX was; lees die artikel Pous Johannes XX om te sien hoekom. Die naam ‘Johannes’ beteken 'God is genadig'.
Pontifikaat
Pous Johannes XXI is op 20 September 1276 gekroon. Die pous het dadelik in die bul "Licet felicis recordationis" die streng reëls van die konsilie van Lyon wat bepaal het dat indien daar te lank gedraai word met die verkiesing van 'n pous, die kardinale se kos en drank verminder moes word, versag. Die pous se bewind is sterk beïnvloed deur kardinaal Giovanni Gaetano Orsini wat hom later sou opvolg as Pous Nicolaas III. Johannes het probeer om 'n nuwe kruistog te loods, versoening met die Oosters-Ortodokse Kerk te bewerkstellig en vrede tussen die Christelike nasies te handhaaf. Hy het ook probeer om die Tartare te kersten, maar dit was vrugteloos.
Ferruccio Zambonini
Lewe en Werk
Zambonini is in Rome gebore en het daar by die universiteit gestudeer. Hy was vanaf 1906 by die Mineraalmuseum van die Universiteit van Napels werksaam. In 1909 verskuif hy na die Universiteit van Sassari, maar keer in 1926 terug na Napels, waar hy die voorsitter vir algemene chemie word.
Pous Johannes XXI
Pontifikaat
Die pous het 'n nuwe vleuel aan sy paleis in Viterbo laat bou, die werk is sleg gedoen en terwyl die pous geslaap het, het 'n gedeelte van die dak ingeval en die pous is ernstig beseer. Agt dae later op 20 Mei 1277 is hy aan sy verwondinge dood.
Ferruccio Zambonini
Lewe en Werk
Hy het die mineraal Avogadriet in 1926 ontdek, en dit na Italiaanse wetenskaplike Amedeo Avogadro (1776–1856) genoem.
Hulde
Die minerale Ferrucciet en Zamboniniet is na hom genoem.
Pous Johannes XXI
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Joan Pringle
Joan Pringle (gebore 2 Junie 1945) is 'n Amerikaanse aktrise en skryfster. Sy is bekend vir haar rolle in die rolprent Original Sin (2001) en in die televisiereekse The White Shadow (1978), Friends (1994), en JAG (1995).
William Boyde
William Boyde (gebore Maart 1953) is 'n Britse akteur. Hy is bekend vir sy rolle in die rolprent Lucia (1998) en in die televisiereekse Just William (1976) en EastEnders (1985).
James Drury
James Drury (18 April 1934 - 6 April 2020) was 'n Amerikaanse akteur. Hy is bekend vir sy rolle in die rolprente Forbidden Planet (1956) en Pollyanna (1960), en in die televisiereekse The Virginian (1962) en The Adventures of Brisco County Jr. (1993).
Persoonlike lewe en dood
Op 7 Februarie 1957, het Drury getrou met Cristall Othones. Hulle het twee kinders, Timothy en James III, en het geskei op 23 November 1964. Hy het getrou met Phyllis Jacqueline Mitchell op 27 April 1968, en hulle het geskei op 30 Januarie 1979. Hy trou vir 'n derde keer met Carl Ann Head op 30 Julie 1979 en hulle was getroud tot haar dood na 'n siekte op 25 Augustus 2019.
Hy het van natuurlike omstandighede gesterf op 6 April 2020.
Vlag van Namibië
Die vlag van Namibië is op 21 Maart 1990 aanvaar met Namibië se onafhanklikwording van Suid-Afrika. Die vlag is reghoekig en vertoon ’n rooi diagonale baan met wit fraiings van onder aan die vlagpaalkant na bo aan die wapperkant met ’n blou driehoek aan die vlagpaalkant en ’n goue son in die skildhoek en ’n groen driehoek op die wapperkant. Naas die nasionale vlag is daar ’n aantal verdere nasionale, politieke en plaaslike vlae in Namibië.
Reeds aan die begin van die 20ste eeu is op die gebied van die huidige Namibië die eerste vlae gebruik. Die Duitsers het ’n eie vlag vir hul kolonie Duits-Suidwes-Afrika beplan. Ná die Suid-Afrikaanse verowering tydens die Suidwes-Afrika-veldtog is die vlag van die Verenigde Koninkryk en later dié van Suid-Afrika gebruik. Die Bantoestans, wat volgens die Suid-Afrikaanse model van die destydse Suidwes-Afrika afgeskei is, het oor hul eie vlae beskik. Hulle is in voorbereiding van Namibië se onafhanklikheid in 1989 by dié land heringelyf.
Abdullah Abdurahman
Abdullah Abdurahman (* 18 Desember 1872, Wellington - † 2 Februarie 1920, Kaapstad) was 'n dokter, 'n gerespekteerde Kaapse politikus en die leier van die Kaapse bruin gemeenskap. Hy was die eerste lid van kleur van die Kaapse stadsraad en die destydse Kaapse Provinsiale Raad. Hy was die leier van die anti-segregasie-beweging African Political Organization wat in 1902 gestig is. Abdurahman is op 2 Februarie 1940 aan 'n hartstilstand oorlede.
Vlag van Namibië
Die vlag van Namibië bevat vyf kleure, waarmee dit een van die kleurrykste vlae wêreldwyd is; interessant genoeg is al die kleure ook op die vlag van Suid-Afrika, met swart as sesde bykomende kleur. Die kleure is veral aan SWAPO se vlag ontleen, die vernaamste bevrydingsbeweging in die destydse Suidwes-Afrika. Dié SWAPO-vlag is in 1971 goedgekeur en bestaan uit drie horisontale bane in blou, rooi en groen, die belangrikste kleure van die Ovambo's, die land se grootste etniese groep.
Abdullah Abdurahman
Vroeë lewe
Abdurahman was die seun van betreklik welgestelde Moslem-Kaapse Maleiers, en sy oupas was slawe wat hul vryheid gekoop het. Hy ontvang sy skoolopleiding aan die Marits Brothers School en die South African College School (SACS), waarna hy medies in Glasgow, Skotland, studeer het. Hy het die grade M.B. en Ch.B. in 1893 verwerf. In 1895 het hy 'n mediese praktyk in sy geboortestad opgerig en binne 'n kort tyd 'n gerespekteerde arts geword.
Vlag van Namibië
Heraldiese beskrywing
Die nasionale vlag word in die Grondwet van Namibië se soos volg beskryf:
Abdullah Abdurahman
Plaaslike regering loopbaan
Hy het van 1904 tot en met sy dood in die Kaapse stadsraad gedien. As stadsraadslid het hy gewerk om die toestande van die bruin gemeenskap te verbeter, veral op die gebied van onderwys. Hy het gehelp om die eerste sekondêre skole vir bruin mense in Kaapstad op te rig. Van 1923 tot 1937 was hy voorsitter van die Raad se strate en dreineringskomitee, wat hom toenemend sterk invloed op plaaslike regering gegee het. Aburahman was ook die eerste gekleurde persoon wat in 1914 aan die Kaapse Provinsiale Raad verkies is, 'n posisie wat hy tot sy dood gehou het.
Lili Lani
Lili Lani (12 Junie 1905 – 25 Februarie 1996) was 'n Deense aktrise. Sy was bekend vir haar rolle in die rolprente Der var engang (1922), Sommerspøg og Rævestreger (1923), Lykkehjulet (1926), en Skal vi vædde en million? (1932).
Abdullah Abdurahman
African People’s Organization (APO)
Die grootste politieke prestasies van Abdurahman se politieke lewe was egter gekoppel aan sy betrokkenheid by die African People’s Organization (APO). Hy is verkies as president in 1905 en sy bydrae tot die sukses van die party was so groot dat die party dikwels grappig na verwys is as Abdurahman se politieke organisasie. Die party se doel was om die toenemende rasse-onderdrukking in die land te beveg, aanvanklik net namens nie-Afrika-gekleurde. Abdurahman het onsuksesvol twee delegasies na Londen geloods om stemreg vir gekleurde voor die totstandkoming van die Unie van Suid-Afrika te verseker. Later, tussen 1927 en 1934, het Abdurahman en sy party begin om nader met swart politieke leiers te werk, in 'n poging om 'n verenigde front te skep, maar daar het nie veel van gekom nie. Teen die laat 1930's het ander politieke partye, soos die meer radikale National Liberation League, die inisiatief geneem.
Taylor Bright
Taylor Bright (gebore 4 Julie 1993) is 'n Amerikaanse aktrise.
Koki Mizuno
Koki Mizuno (gebore 6 September 1985) is 'n Japannese sokkerspeler. Hy het vir die Japanse nasionale sokkerspan uitgedraf.
Vlag van Namibië
Simboliek
Die Nasionale Subkomitee van die Konstituerende Vergadering van Namibië, met lede soos Hidipo Hamutenya en Andrew Matjila, het opdrag gehad om ’n vlag, ’n wapen en ’n volkslied te kies. Die Nasionale Subkomitee vir simbole het 870 voorstelle vir die nasionale vlag ontvang. Ses ontwerpe het die kortlys gemaak; dit is verder verminder tot drie, dié van drie Namibiërs – Theo Jankowski (* 1951; ’n onderwyser) uit Rehoboth, Don Stevenson (’n Amerikaanse ontwerper wat sedert 1981 in Namibië bly) van Windhoek en Ortrud Clay (* 1941; ’n onderwyseres) van Lüderitz. Hierdie drie ontwerpe is gekombineer om die nasionale vlag van Namibië te vorm, wat op 2 Februarie 1990 eenparig deur die Konstituerende Vergadering goedgekeur is. Die drie ontwerpers is tydens die onthullingseremonie op 9 Maart 1990 in die openbaar deur regter Hans Berker, die voorsitter van die subkomitee, erken. Jankowski se ontwerp het die kleure rooi, blou en groen, asook wit met drie sterre bevat. Die eerste drie kleure is deur hom aan die vlag van SWAPO ontleen. Clay se ontwerp was veral op die kleur blou gebaseer, terwyl Stevenson ook SWAPO se kleure gebruik het.
Abdullah Abdurahman
Skryfwerk
Abdurahman skryf onder die skuilnaam Piet Uithalder en raak veral bekend vir werk as politikus en vegter vir Afrikaans. Sy rubriek, Straatpraatjies, wat in die tydperk 1909-1922 in die African People’s Organization (APO) tydskrif verskyn het is een van die eerste voorbeelde hoe Afrikaans as politieke versettaal gebruik is met die gebruik van satire.
Vlag van Namibië
Simboliek
Daar is egter twee ander aansprake gemaak – die Suid-Afrikaner Frederick Brownell het beweer dat hy die vlag in sy rol as Suid-Afrikaanse Staatsheraldikus ontwerp het. Die ander aanspraakmaker was die Brit Roy Allen, wat beweer het dat die vlagontwerp die resultaat was van ’n kompetisie wat deur Hannes Smith van die Windhoek Observer aangebied is, wat hy gewen het.
Abdullah Abdurahman
Dood en nalatenskap
Op 2 Februarie 1940 het Abdurahman aan 'n hartstilstand gesterf. Sy begrafnis is bygewoon deur meer as 30 000 mense. Na sy dood het die party wat hy opgebou het, vinnig agteruit gegaan. Sy politieke nalatenskap is 'n gemengde een; moderne, meer radikale kommentators sien hom as te akkomodeerend teenoor die wit owerhede, en wat die praktiese resultate betref, is die prestasies van sy politieke loopbaan beperk. Aan die ander kant is daar min twyfel dat hy die sterkste Suid-Afrikaanse gekleurde politikus van sy tyd was, en sy gewildheid in die nie-Europese gemeenskap was enorm, net soos die respek wat hy van die wit elite geniet het. In 1999 het Nelson Mandela aan Abdurahman die Orde vir Verdienstelike Diens: Klas 1 (Goud) vir sy werk teen rasseonderdrukking toegeken.
Vlag van Namibië
Ontwerp
Die kleure van die vlag is ontleen aan die kleure van SWAPO, die belangrikste party in Namibië se stryd om onafhanklikheid. Die vlag is in 1971 aanvaar en bestaan uit drie diagonale strepe van blou, rooi en groen, die belangrikste kleure van die Ovambo’s, die grootste etniese groep in Namibië. Die vlag verteenwoordig ook die Demokratiese Turnhalle-alliansie, ’n ander Namibiese politieke party. Rooi, wit en blou was die kleure van die Demokratiese Turnhalle-alliansie en blou, rooi en groen die kleure van SWAPO.
Abdullah Abdurahman
Dood en nalatenskap
Abdurahman was twee keer getroud: een keer met die Brit Helen (Nellie) Potter James, wat hy in Glasgow ontmoet het. Hulle het twee dogters, Waradea "Rosie" en Zainunnisa (Cissie) Gool, en is in 1923 geskei. Sy jonger dogter van hierdie huwelik, Cissie (1900-1963), het in sy eie reg 'n belangrike politieke figuur geword as 'n munisipale raadslid in Kaapstad. Sy tweede huwelik was in 1925 aan Margaret May Stansfield. Sy het hom een dogter, Begum, gebaar (wat later met die dokter Ralph Hendrickse getroud was), en twee seuns, Abdul en Nizam.
Vlag van Namibië
Kleure
Die kleure van die Namibiese vlag word in die Staatskoerant beskryf. In hierdie dokument word ook die konstruksie van die presidensiële vlag beskryf. Die toon of die spesifieke skadu vir wit is nie gespesifiseer nie.
Alhoewel die kleure geen amptelike betekenis het nie, het die woordvoerder van die subkomitee wat die vlag uitgekies het in ’n kompetisie waarin 850 ontwerpe ontvang is, dit soos volg gestel:
Geskiedenis
Nadat die Duitse koopman Adolf Lüderitz in 1883 ’n stuk grond by Angra Pequena laat aankoop het (die baai waar Lüderitz vandag is), is die gebied in 1884 verklaar tot die protektoraat Duits-Suidwes-Afrika. Slegs die enklave Walvisbaai het Britse gebied gebly en aan die Kaapkolonie behoort. Die vlag van die Duitse Keiserryk, ’n swart-wit-rooi-driekleur, is vir die gebied aangewys. Daar is later voorstelle gemaak vir ’n swart-wit-rooi-vlag met ’n onderskeidende wapen in die middel van die wit baan, om Duits-Suidwes-Afrika te kan onderskei, maar daar het niks van gekom nie.
Ná die uitbreek van die Eerste Wêreldoorlog het Suid-Afrikaanse troepe die gebied in 1915 beset. Tot 1990 het Suid-Afrika oor die gebied regeer, onder die naam Suidwes-Afrika. In hierdie periode het die onderskeie vlae van Suid-Afrika daar gewapper.
Namibiese President
Die vlag van die Namibiese President is aan die ou vlag van die Suid-Afrikaanse Staatspresident, wat tot in 1994 gebruik is, ontleen. Die basis is horisontaal verdeel, bo blou en onder groen. Daarop, oor die hele breedte, ’n goue driehoek met sy spits na die wapperkant. In die driehoek is die wapen van Namibië. Die vlag word net binnelands gebruik. In die buiteland gebruik die president die nasionale vlag.
Namibiese polisie
Die ou vlag van die Namibiese polisie was aan die ontwerp van die nasionale vlag ontleen en is tot in Oktober 2009 gebruik. Die groen basis is deur ’n bykomende blou veld en die son deur ’n polisiester vervang. Die nuwe vlag van die Namibiese polisie is op 1 November 2009 goedgekeur. Dit sal deur die gebruik van die nasionale vlag die verbintenis met die land beklemtoon.
Namibiese Weermag
Die vlag van die Namibiese Weermag gebruik die Weermag se wapen op ’n wit driehoek, wat deur ’n teenloopende rooi en hemelblou driehoek flankeer word.
Rehoboth-basters
Die Rehoboth-basters is nasate van Suid-Afrikaanse Boere en Nama-vroue. In 1868 het hulle die nedersetting Rehoboth in die huidige Namibië gestig. In 1872 het hulle hul eie, vierkantige vlag in gebruik geneem, waarvan die kleure swart, wit en rooi reeds op die Duitse invloed in die gebied dui. Die Rehoboth-basters was ook onder die eerste volke wat ’n “beskermingskontrak” met die Duitse Keiserryk gesluit het. Hulle het as ’n half-outonome politieke entiteit Rehoboth hul vlag tot Namibië se onafhanklikheid gebruik. ’n Reghoekige weergawe word tot vandag (teen 2004) toe deur die Rehoboth-basters gebruik, daarbenewens wapper dit aan die raadsaal van Rehoboth.
Die vlag is reghoekig met die konsentriese bande. Die buitenste band is swart, soos die onbekende toekoms van die voorsate, toe hulle in 1868 die Kaap verlaat het, om na ’n onbekende, gelowe land te gaan soek. Die middelste band is rooi en verteenwoordig die bloed wat in gevegte teen vyande van enige nasionaliteit (Duits, Suid-Afrikaans, Ovambo, Herero, Nama) vergiet is. Die binnenste band is wit en verteenwoordig vrede.
Caprivistrook
Op 7 Oktober 2002 het die etniese groep Itengese hul onafhanklikheid van Namibië verklaar en die Vrystaat van die Caprivistrook gestig. Dit word deur die Namibiese regering egter nie erken nie. Die Caprivi African National Union (CANU) se regering in ballingskap gebruik ’n vlag wat aan dié van die ou Bantoestan ontleen is. Die vla toon drie horisontale bane in blou, wit en groen met twee smal rooi bane tussen die ander bane. Daarop twee swart olifante wat die nasionale eenheid en die saamwerking van die Itengese verteenwoordig. Die kleure weerkaats hul geskiedenis en die omgewing van die gebied. Blou verteenwoordig noodlot, lojaliteit en nederigheid, maar ook die hemel, riviere en mere. Wit verteenwoordig verligting en deug, maar ook eenheid en vrede. Groen verteenwoordig die Caprivistrook, landbou en natuurlike hulpbronne. Die smal rooi bane verteenwoordig hul stryd na vryheid.
Partye
SWAPO (die grootste Namibiese party) se vlag word sedert 1971 gebruik. Die kleure stam glo van die Ovambo se tradisies, die belangrikste etniese groep van die land. Die SWANU gebruik ’n soortgelyke vlag. Die Congress of Democrats gebruik ’n vlag met ’n goue ster met ’n wit fraiing op ’n smal wit kruis op ’n blou agtergrond.
Suidwes-Afrika
Nes die ander Duitse kolonies het Duits-Suidwes-Afrika net die vlag van die Duitse Keiserryk gebruik. In 1914 is ’n eie vlag vir die kolonie voorgestel, wat egter nooit goedgekeur is nie. Gedurende die Eerste Wêreldoorlog het Suid-Afrika Suidwes-Afrika beset; die Duitse troepe het op 9 Julie 1915 oorgegee. Generaal Louis Botha het ná die verowering van Windhoek die rooi vaandel van Suid-Afrika gehys, alhoewel dit net die handelsvlag en Suid-Afrika se amptelike vlag die Union Jack was. In 1928 het Suid-Afrika sy eie vlag goedgekeur wat ook in Suidwes-Afrika gebruik is.
Bantoestans
Gebaseer op die Suid-Afrikaanse model is in 1968 ook in die destydse Suidwes-Afrika Bantoestans gestig. Alhoewel hulle in 1980 weer by Suidwes-Afrika ingelyf is, het hulle eers met Namibië se onafhanklikheid as ’n politieke entiteit verdwyn. Kaokoland en Tswanaland het die ou Suid-Afrikaanse vlag gebruik, terwyl Rehoboth oor sy eie vlag beskik het. Al die ander Bantoestans het hul eie vlae gebruik.
In 1973 het Ovamboland die eerste Bantoestan geword wat ’n eie vlag goedgekeur het. Blou het die hemel verteenwoordig, wit vrede en groen landbou. Die Ovambo se sewe stamme is deur die groen bane verteenwoordig.
In 1979 is ’n vlag vir Damaraland voorgestel, maar weens politieke weerstand nie amptelik goedgekeur nie. Desondanks is die vlag as ’n verenigende kenteken gebruik. Die vlag in wit-bruin toon ’n grenspaal met agt hoeke, wat die agt stamme verteenwoordig.
Reeds in 1973 het Kavangoland sy eie vlag in gebruik geneem. Die groen vlag het drie smal horisontale bane in oranje, wit en blou gehad. Groen het landbou verteenwoordig in ’n vir Namibiese standaarde waterryke land. Oranje, wit en blou is aan die ou Suid-Afrikaanse vlag ontleen.
Oorspronklik het Oos-Caprivi ’n horisontale blou-wit-blou gestreepte vlag met twee swart lepels in die middel gebruik. Dit is egter dikwels met die vlag van die Suid-Afrikaanse Bantoestan Gazankulu verwar, waarvolgens in 1977 ’n nuwe vlag goedgekeur is. Dit het uit vier horisontale bane in swart, wit, groen en blou bestaan met twee in die gesig starrende olifante daarop. Die twee olifante het die twee belangrikste stamme van die Bantoestan, die Mafwe en die Masubia, verteenwoordig. Swart en wit het die bevolking verteenwoordig, groen landbou en blou die omliggende waterliggame.
Robert Dryden
Robert Dryden (8 Februarie 1917 – 16 Desember 2003) was 'n Amerikaanse akteur. Hy was bekend vir sy rolle in die televisiereekse Armstrong Circle Theatre (1950), I Spy (1955), Naked City (1958), en The Jackie Gleason Show (1966).
Jake Weber
Jake Weber (gebore 19 Maart 1964) is 'n Engelse akteur. Hy is bekend vir sy rolle in die rolprente Meet Joe Black (1998), U-571 (2000), en Dawn of the Dead (2004), en in die televisiereeks Medium (2005).
Ockham se skeermes
Ockham se skeermes (Latyn: lex parsimoniae, die wet van spaarsaamigheid) is die stelling dat wanneer daar verskeie hipoteses is wat 'n verskynsel in 'n gelyke mate kan verduidelik, die hipotese gekies moet word wat die minste aannames bevat en die minste entiteite veronderstel. Dit is 'n beginsel van die kennisteorie wat toegeskryf word aan die 14de eeuse Engelse filosoof Willem van Ockham, 'n franciskaanse monnik.
Dit beteken dat ons nie die bestaan van iets moet aanvaar as ons ervarings ook op 'n ander manier verduidelik kan word nie. In die Latyn: Entia non sunt praeter necessitatem multiplicanda: "Die eenhede (gepostuleerde voorwerpe binne 'n hipotese) moet nie vermeerder word sonder noodsaaklikheid nie".
Die 'skeermes' - 'n term wat Ockham self nie gebruik het nie - simboliseer die weg skeer van alle onnodige kompleksiteite om die eenvoudigste verduideliking te verkry. Ockham het hierdie beginsel gebruik om spekulatiewe konsepte in die filosofie te verwerp. Betroubare spekulasies oor die wêreld is vir hom uitgesluit. Dit pas in met sy filosofie van nominalisme, die idee dat abstrakte konsepte nie op sigself bestaan nie, maar slegs hulpkonstruksies van die menslike verstand is.
Gebruik in die wetenskapsfilosofie
Die skeermes word dikwels gebruik as 'n afbakeningskriterium om die wetenskap van pseudowetenskap te onderskei. Byvoorbeeld, om te verduidelik hoe die waterwysingsstang (dowsing rod) versprei wanneer dit gebruik word deur waterwysers (dowsers), word aangevoer dat dit 'n reaksie is op die teenwoordigheid van aardstrale. Ockham se skeermes kan nou toegepas word deur te sê dat solank dit nie duidelik is hoe aardstrale objektief (wetenskaplik) gedefinieer of gedemonstreer moet word nie, is dit beter om nie die begrip glad nie te gebruik nie, en om alternatiewe verklarings te soek wat nie van aardstrale afkomstig is nie, byvoorbeeld onwillekeurige spierbewegings van die waterwyser.
Dikwels word die beginsel geregverdig deur 'n kombinasie van atomisme met waarskynlikheid; as ons aanvaar dat die werklikheid bestaan uit heeltemal onafhanklike voorwerpe en ons kan 'n sekere waarskynlikheid vir die bestaan van elke voorwerp toewys, sal hipoteses wat meer voorwerpe insluit, onwaarskynlik wees. Die probleem is dat die werklikheid bestaan uit voorwerpe met 'n sekere konseptuele en kousale koherensie. Daarom het Ockham self die voorbehoud gemaak dat dit nodig mag wees om die bestaan van 'n voorwerp te aanvaar of om die samehangende bestaan van verskeie van hulle as meer waarskynlik te oorweeg.
As daar later nuwe inligting beskikbaar is, dan kan 'n ander verduideliking in die lig van wat bekend is, beter wees. 'n Voorbeeld hiervan is die swaartekragwet volgens Isaac Newton. Voor die ontwikkeling van die spesiale relatiwiteitsteorie deur Albert Einstein was daar geen rede om na 'n ander model te soek nie - alle metings was tot dan toe in ooreenstemming met Newton se swaartekragwet. Gravitasie brei egter volgens Newton se wet uit met oneindige spoed, terwyl die spesiale relatiwiteitsteorie aanvaar dat niks vinniger kan beweeg as die spoed van lig nie (in 'n vakuum). Dit was die rede vir Einstein om 'n nuwe swaartekragteorie te soek. Hy het dit gevind, en dit is deel van sy algemene relatiwiteitsteorie. As gevolg van steeds meer gesofistikeerde meetmetodes is daar sedertdien maatstawwe gemeet wat nie uit Newton se swaartekragwet verklaar kan word nie, maar wel uit die algemene relatiwiteitsteorie. Gevolglik is Ptolemaeus se wêreldbeskouing met die aarde in die middel; solank waarnemings niks anders voorgestel het nie, was daar geen rede om die son in die middel te plaas nie. Eers nadat die aandag gevestig was op afwykings in die  wentelbane van planete, het daar twyfel ontstaan.
Ockham se skeermes is nie dieselfde as die idee dat "die volmaakte is die eenvoudige" nie. Dit was waarskynlik wat Albert Einstein in gedagte gehad het toe hy in 1933 geskryf het: "Die uiteindelike doelwit van elke teorie is om die nie-reduseerbare basiese elemente so eenvoudig en so min moontlik te maak, sonder dat hiervoor die voldoende beskrywing van een van die ervaringsfeite, opgeoffer moet word. Hierdie aanhaling word dikwels geparafraseer as:"Teorieë moet so eenvoudig as moontlik te wees, maar nie eenvoudiger nie." Dikwels is die beste verklaring baie meer ingewikkeld as die mees eenvoudige verklaring. Dit kom deurdat - in die beste verklaring - daar minder aannames gedoen is wat die kans loop om nie geregverdig te wees in 'n gegewe situasie nie. Daarom is die gewilde bewoording van die skeermes: "Die eenvoudigste verduideliking is die beste", dikwels te simplisties. Die kern van die onderliggende redes vir die toepassing van Ockhams skeermes word gemis, deur 'n diepgaande begrip van die eenvoud te verwar (in 'n wetenskaplike sin) met gemaklikheid om te verstaan. Hierdie twee begrippe is natuurlik aan mekaar gekoppel, maar is nie of nouliks ekwivalent aan mekaar.
Die beginsel van Ockham se skeermes is een van die temas van die film Contact (1997), gebaseer op die boek van Carl Sagan. Dit word ook genoem in die boek The Name of the Rose deur Umberto Eco.
Eendtoets
Die eendtoets is 'n toepassing van Ockham se skeermes. Die eendtoets is gebaseer op 'n opmerking van Richard Patterson in die 1950's.
Tito Vuolo
Tito Vuolo (22 Maart 1893 – 14 Desember 1962) was 'n Amerikaanse akteur. Hy was bekend vir sy rolle in die rolprente The Bishop's Wife (1947), Mr. Blandings Builds His Dream House (1948), The Killing (1956), en 20 Million Miles to Earth (1957).
Ockham se skeermes
Eendtoets
Dit word as volg omskryf:
"As iets soos 'n eend lyk, swem soos 'n eend en kwaak soos 'n eend, dan is dit waarskynlik 'n eend."
Of in die oorspronklike taal, Engels:
"If it looks like a duck, swims like a duck, and quacks like a duck, then it probably is a duck."
Cynthia Brimhall
Cynthia Brimhall (gebore 10 Maart 1964) is 'n Amerikaanse aktrise. Sy is bekend vir haar rolle in die rolprente Picasso Trigger (1988), Guns (1990), Do or Die (1991), en Hard Hunted (1993).
Chelotropella neocaledonica
Chelotropella neocaledonica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chelotropella en tot die familie Ancorinidae. Die wetenskaplike naam van die spesie is die eerste keer geldig gepubliseer in 1983 deur Lévi & Lévi.
Dagur B. Eggertsson
Dagur Bergþóruson Eggertsson (* 19 Junie 1972) is 'n Yslandse politikus en beklee sedert 16 Junie 2014 die amp van burgemeester (Yslands borgarstjóri) van die Yslandse hoofstad Reykjavík. Hy het dié amp ook tussen 16 Oktober 2007 en 21 Januarie 2008 beklee. Hy is ook die voorsitter van die Sosiaal-Demokratiese Samfylkingin (Alliansie) in die stadsraad van Reykjavík.
Dagur is 'n boorling van Oslo en het in Reykjavík se Árbæjar-kwartier grootgeword. Hy is 'n arts van beroep en is sedert 2002 'n lid van Reykjavík se stadsraad. Dagur is ook die skrywer van 'n biografie oor die voormalige eerste minister van Ysland, Steingrímur Hermannsson, wat tussen 1998 en 2000 in drie boekdele verskyn het.
Hemprichse neushoringvoël
Hemprichse neushoringvoël (Lophoceros hemprichii) is 'n neushoringvoëlspesie in die Bucerotidae-familie. Dit word in Djibouti, Eritrea, Ethiopië, Kenia, Somalië, Suid-Soedan en Uganda aangetref.
Dagur B. Eggertsson
Nadat die Liberale en die Onafhanklikheidsparty in Januarie 2008 in die stadsraad van Reykjavík in 'n koalisie verenig het, is Ólafur F. Magnusson as nuwe burgemeester verkies. Dagur B. Eggertsson is op 28 Maart 2009 as vise-voorsitter van die Sosiaal-Demokratiese Alliansie verkies.
Hemprichse neushoringvoël
Status
Hierdie voël verskyn as "nie bedreig" op die IUBN-rooilys.
Lauren Pritchard (aktrise)
Lauren Pritchard (gebore 17 Junie 1977) is 'n Amerikaanse aktrise. Sy is bekend vir haar rolle in die televisiereekse MADtv (1995), True Blood (2008), Gamer's Guide to Pretty Much Everything (2015), en Stuck in the Middle (2016).
Fellside, Johannesburg
Fellside is 'n voorstad van Johannesburg in Suid-Afrika.
Marinabaai Straatrenbaan
Die Marinabaai Straatrenbaan is 'n motorrenbaan in Marinabaai, Singapoer waar die Singapoerse Grand Prix, 'n Formule Een nagmotorwedren, jaarliks aangebied word.
Die baan is 5,065 km (3,147 myl) lank en lê in 'n haweligging soortgelyk aan die Monaco Grand Prix-baan en die Valencia Straatbaan in Valencia.
Die baan is ontwerp deur KBR, Inc., 'n wysiging van die oorspronklike een wat eerste deur Hermann Tilke voorgestel is. Die baan beskik oor 'n FIA Graad 1-lisensie.
Lize Beekman
Lize Beekman is 'n Afrikaanse sangeres en liedjieskrywer. Sy het op 3-jarige ouderdom aangekondig dat sy eendag haar eie liedjies gaan skryf. Op 12 is haar eerste lied, Like an Eagle, deur die Country-sanger Clive Bruce opgeneem. Beekman se lied, ’n Sonneblom uit Bethlehem, wat deur Laurika Rauch opgeneem is, is in 2002 gedurende die GMT Awards as Lied van die Jaar genomineer. Van haar ander treffers sluit in: Draadkar oor die see, Suidlandgebed en Ek het 'n boer sien dans. Sy het haar eerste solo-uitstalling in 2013 gehou.
Hannah Botha
Hannah Botha (1923–2007) was 'n Afrikaanse aktrise wat veral bekend was vir haar rolle in die Suid-Afrikaanse televisiereekse Egoli (as Elsa du Plessis), Agter Elke Man en Nommer asseblief (as tant Lizzie). Botha was ook bekend vir haar bry.
Biografie
Sy is op 17 Januarie 1923 op Dwarskersbos aan die Weskus gebore en het aan die Hoërskool Piketberg gematrikuleer.
Sy het per toeval in die toneelwêreld beland toe sy ná 'n persoonlike trauma in 1952 poësie bestudeer het. Weens nierstuipe het Botha blind geword en is haar dogtertjie doodgebore. Sy het later haar sig herwin, maar kon nie nog kinders hê nie. Sy het 'n vierjarige lisensiaat in spraak en drama verwerf. Haar toneelloopbaan was tot in 1988 net deeltyds, aangesien sy eers in hierdie jaar by die Ontvanger van Inkomste in Johannesburg afgetree het na 'n loopbaan van 41 jaar. Haar man, Fritz, is in 1984 oorlede.
Sy het in haar loopbaan in 26 rolprente en verskeie TV-reekse gespeel en was in die laat jare sewentig deel van die radioprogram Kolskoot. Een van die verhoogstukke waarin sy opgetree het, Curl Up and Dye, het in 1990 die eerste prys op die Edinburgse kunstefees in Skotland gekry en ook 'n speelvak in Londen gehad.
Botha is op 16 April 2007 in Johannesburg oorlede.
Filmografie
Rolprente:
TV: En verskeie ander.
Kaakdiere
Die Gnathostomata of kaakdiere is 'n groep van diere wat tot die gewerweldes (Vertebrata) behoort. Die groep word gekenmerk deur die besit van kraakbeenagtige kake wat deur die meeste anatome as die eerste kieuboog beskou word.
Andere kenmerke wat by die groep voorkom:
Die Gnathostomata omvat die kraakbeenvisse (Chondrichthyes) en die beenvisse (Osteichthyes). Hierdie laaste groep omvat egter nie slegs die moderne beenvisse nie, maar ook al hul landlewende verwante; die Tetrapoda. Feitlik alle huidige gewerwelde diere (reptiele, visse, voëls, amfibieë en soogdiere) behoort daarom tot die Gnathostomata.
Wheeler Dryden
Wheeler Dryden (11 September 1892 – 30 September 1957) was 'n Amerikaanse akteur en regisseur. Hy was bekend vir sy rolle in die rolprente False Women (1921), Skirts (1928), The Great Dictator (1940), en Limelight (1952).
Mullidae
Die Bokvisse (Mullidae) is 'n vis-familie wat tot die orde Perciformes behoort. Daar is vyf genera met vyf en dertig spesies in hierdie familie. Dertien van die spesies kom aan die Suid-Afrikaanse kus voor.
Kenmerke
Die uitstaande kenmerke van die familie is die twee lang baarde op die ken en die feit dat die familie twee aparte dorsale vinne het. Die lyf neig na die lang kant en is bedek met groot skubbe. Die meeste spesies leef op of naby rots en koraalriwwe en vreet bodem skaaldiere. Wanneer die baarde nie in gebruik is nie word hulle terug gevou tussen die operkulums en die kakebeen. Die familie se grootte wissel van 18 – 53 cm en hulle kan in groot akwariums oorleef.
Genera
Die volgende genera en spesies kom aan die Suid-Afrikaanse kus voor:
De Goede Hoop Koshuis
De Goede Hoop is 'n privaat Afrikaans-Christelike koshuis vir mans en vroue wat aan die Universiteit van Pretoria studeer. Die koshuis is in 2017 deur die burgerregte-organisasie AfriForum gestig. Die stigting van die koshuis het opslae gemaak omdat dit Afrikaans as enigste kommunikasietaal gebruik en nie die Universiteit van Pretoria se vereiste dat koshuise minstens 43% swart is, toepas nie. In 2017 huisves De Goede Hoop 66 inwoners, waarvan 100% wit is. Een swart student is aanvaar vir verblyf, maar het sy studies gestaak weens finansiële redes.
Dit is geleë op die hoek van Reitz- en Verdoornstraat in Sunnyside, Pretoria, 1,8 km van die Universiteit van Pretoria (Tuks) se hoofkampus en sowat 3 km van die Groenkloof-kampus.
Stigting
AfriForum se doel met die stigting van die koshuis was om Afrikaanse studente se deelname aan die studentelewe te verseker, nadat dit volgens die organisasie tydens die FeesMustFall-betogings onder druk gekom het. Tydens dié protesoptrede het duisende studente betoog teen hoë klas- en koshuisgeld, en Afrikaans as onderrigtaal. Dit het gelei tot die afskaffing van Afrikaans as onderrigtaal aan die Universiteit van Pretoria.
Inskakeling by die Universiteit
De Goede Hoop-studentevereniging is in 2016 by die Universiteit van Pretoria as 'n studentevereniging geregistreer. Inwoners van De Goede Hoop sou deur middel van hierdie studentevereniging aan studenteaktiwiteite by die Universiteit kon deelneem, maar die studentevereniging is helaas in 2017 deur die Universiteit ontbind.
Kritiek
Sowat twee maande nadat die koshuis geopen het, het die karakter daarvan opspraak gewek. Volgens die aktivis Yusuf Abramjee is die karakter "eksklusief" en kom dit neer op segregasie of rasseskeiding. Abramjee het 'n klag by die Universiteit van Pretoria sowel as by die Kommissie vir die Bevordering en Beskerming van die Regte van Kulturele, Godsdienstige en Taalgemeenskappe ingedien.
Reaksie van die Universiteit van Pretoria
Volgens Candice Jooste, 'n woordvoerder vir die Universiteit van Pretoria, veroordeel die Universiteit die koshuis "ten sterkste" en distansieer die instelling hom daarvan. Rikus Delport, 'n woordvoerder vir die universiteit, het op 27 Maart 2017 aangekondig dat die Universiteit die koshuis van alle amptelike universiteitsgeleenthede verban het. Delport het ook aangevoer dat die koshuis "diskriminerende toelatingsvereistes" handhaaf.
Nathan Bryon
Nathan Bryon (gebore 3 Julie 1991) is 'n Britse akteur, skrywer, en vervaardiger. Hy is bekend vir sy rolle in die televisiereekse Some Girls (2012), Bro Bots (2018), en Sky Comedy Shorts (2018).
Alexander Mayah Larsen
Alexander Mayah Larsen (gebore 14 Januarie 1991) is 'n Deense akteur. Hy is bekend vir sy rolle in die televisiereekse Perfekte Steder (2017) en Enten/Eller (2020).
Singapoerse Standaardtyd
Singapoerse Standaardtyd (SST) is 'n tydsone wat gelykstaande aan UTC+08:00 is.
Indiana
Indiana (Engels: State of Indiana) is 'n deelstaat in die midweste van die Verenigde State van Amerika met byna 6,5 miljoen inwoners. Sy hoofstad en grootste stad is Indianapolis. Indiana word in die noorde deur Michigan, in die ooste deur Ohio, in die suide deur Kentucky, in die weste deur Illinois, en in die noordweste deur die Michiganmeer begrens.
Indiana se bynaam is Hoosier State. Die etimologie van die woord "Hoosier" is onbekend.
Ed Weeks
Ed Weeks (gebore 25 Oktober 1980) is 'n Engelse akteur en skrywer. Hy is bekend vir sy rolle in die televisiereekse Man Stroke Woman (2005), The IT Crowd (2006), The Mindy Project (2012), en The Revolting World of Stanley Brown (2012).
Yoshikatsu Kawaguchi
Yoshikatsu Kawaguchi (gebore 15 Augustus 1975) is 'n Japannese sokkerspeler. Hy het vir die Japanse nasionale sokkerspan uitgedraf.
6 Januarie
6 Januarie is die sesde dag van die jaar in die Gregoriaanse kalender. Daar volg nog 359 dae in die res van die jaar (360 in skrikkeljare).
Chelotropella sphaerica
Chelotropella sphaerica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chelotropella en tot die familie Ancorinidae. Die wetenskaplike naam van die spesie is die eerste keer geldig gepubliseer in 1907 deur Lendenfeld.
Emily Procter
Emily Procter (gebore 8 Oktober 1968) is 'n Amerikaanse aktrise. Sy is bekend vir haar rolle in die rolprente Leaving Las Vegas (1995), Jerry Maguire (1996), en Big Momma's House 2 (2006), en in die televisiereeks CSI: Miami (2002).
Cherokeesia
Cherokeesia is 'n genus van sponsdiere uit die klas van die Demospongiae (gewone sponse).
2014 Britse Grand Prix
Die 2014 Formule Een Britse Grand Prix is op 6 Julie 2014 op die Silverstone-renbaan in Silverstone, Brittanje, gehou. Dit was die negende wedren van die kampioenskapseisoen en is deur Lewis Hamilton in sy Mercedes gewen.
Forbesdale
Forbesdale is 'n voorstad van Johannesburg in Suid-Afrika.